**คำแนะนำในการชำระภาษี**

|  |
| --- |
| **ภาษีโรงเรือนและที่ดิน** |

หมายถึง ภาษีที่จัดเก็บจากโรงเรือนหรือสิ่งปลูกสร้างอย่างอื่น กับที่ดิน ซึ่งใช้ต่อเนื่อง กับโรงเรือนหรือสิ่งปลูกสร้างนั้น

โรงเรือน หมายถึง บ้าน ตึกแถว อาคาร ร้านค้า สำนักงาน บริษัท ธนาคาร โรงแรม โรงภาพยนต์ โรงพยาบาล โรงเรียน แฟลต สนามมวย สนามม้า คลังสินค้า หอพัก ฯลฯ

**ผู้มีหน้าที่เสียภาษีโรงเรือนและที่ดิน** คือเจ้าของทรัพย์สิน

นั้น ๆ

 **ค่าภาษี** ผู้เสียภาษีชำระภาษีปีละครั้ง ตามค่ารายปีของทรัพย์สิน ในอัตราร้อยละ 12.50 ต่อปี

**ขั้นตอนการเสียภาษี**

1. เจ้าของทรัพย์สิน ยื่นแบบแจ้งรายการทรัพย์สิน (แบบ ภ.ร.ด. 2) ภายในเดือนกุมภาพันธ์ ของทุกปี
2. เจ้าหน้าที่จะทำการจะทำการประเมินภาษี
3. เสียภาษีภายใน 30 วัน นับถัดจากวันที่ได้รับแจ้งการประเมินหรือยื่นแบบ (ภายในเดือนมีนาคม ของทุกปี)
4. หากไม่เสียภาษีภายในกำหนด ต้องเสียเงินเพิ่มดังนี้

- เสียภาษีไม่เกิน 1 เดือน เสียเงินเพิ่มร้อยละ 2.50 ของค่าภาษีค้าง

- เสียภาษีเกิน 1 เดือน แต่ไม่เกิน 2 เดือน เสียเงินเพิ่ม

ร้อยละ 5 ของค่าภาษีค้าง

 - เสียภาษีเกิน 2 เดือน แต่ไม่เกิน 3 เดือน เสียเงินเพิ่มร้อยละ 7.50 ของค่าภาษีค้าง

 - เสียภาษีเกิน 3 เดือน แต่ไม่เกิน 4 เดือน เสียเงินเพิ่มร้อยละ 10 ของค่าภาษีค้าง

 ถ้าไม่เสียภาษีภายใน 4 เดือน นายกองค์การบริหารส่วนตำบล มีอำนาจออกคำสั่งให้ยึด อายัดทรัพย์สิน ของผู้ค้างชำระภาษีได้โดยไม่ต้องให้ศาลสั่ง

หรือออกหมายยึด การยึด อายัด หรือขายทอดตลาดทรัพย์สิน ปฏิบัติตามพระราชบัญญัติภาษีโรงเรือนและ ที่ดิน พ.ศ. 2475 มาตรา 44 โดยอนุโลม

**บทกำหนดโทษ**

 - ไม่ยื่นแบบ (ภ.ร.ด. 2) ภายในกำหนด ปรับ 200 บาท (มาตรา 46)

 - แจ้งข้อความเท็จ โดยเจตนาที่จะหลีกเลี่ยงภาษี ต้องระวางโทษจำคุกไม่เกิน 6 เดือน ปรับไม่เกิน

500.- บาท หรือทั้งจำทั้งปรับ ( มาตรา 48(ข) )

|  |
| --- |
| **ภาษีป้าย** |

 ป้าย หมายถึง ป้ายแสดง ชื่อ ยี่ห้อ หรือเครื่องหมายในการประกอบการค้าเพื่อหารายได้ไม่ว่าจะแสดงหรือโฆษณาไว้ที่วัตถุใด ๆ ด้วยอักษร ภาพ เครื่องหมาย

 **ผู้มีหน้าที่เสียภาษีป้าย** คือ

1. เจ้าของป้าย

2. ผู้ครอบครองป้าย หรือ เจ้าของที่ดินที่ป้ายนั้นติดอยู่

 **การคำนวณพื้นที่ป้าย อัตราค่าภาษีป้าย**

 - ป้ายที่มีขอบเขต คำนวณดังนี้

ส่วนกว้างที่สุด X ส่วนยาวที่สุดของป้ายนั้น

 - ป้ายที่ไม่มีขอบเขต คำนวณดังนี้ ให้ถือตัวอักษร ภาพที่อยู่ริมสุดเป็นขอบเขตเพื่อกำหนดส่วนกว้างที่สุดยาวที่สุด

**อัตราภาษีป้าย แบ่งเป็น 3 อัตรา**

|  |  |
| --- | --- |
|  ลักษณะ | ราคา (บาท) |
| 1. อักษรไทยล้วน2. อักษรไทยปนอักษรต่างประเทศ/ภาพ/เครื่องหมาย3. ป้ายที่ไม่มีอักษรไทย หรืออักษรไทยอยู่ใต้หรือต่ำกว่าอักษรต่างประเทศ- ป้ายใดที่เสียต่ำกว่า 200 บาทให้เสีย 200.- บาท | 3/500 ตร.ซม.20/500 ตร.ซม.40/500 ตร.ซม. |

**การคำนวณภาษีป้าย** ให้คำนวณโดยนำพื้นที่ป้ายคูณด้วยอัตรา ภาษีป้าย เช่น ป้ายที่ต้องเสียภาษีมีพื้นที่ 10,000 ตารางเซนติเมตร เป็นป้ายประเภทที่ 2 เสียภาษี ดังนี้

 10,000 - 500 X 20 = 400 บาท

**ขั้นตอนการชำระภาษี**

1. ยื่นแบบแสดงรายการภาษีป้าย (ภป. 1) พร้อมหลักฐาน ภายในเดือน มีนาคม ของทุกปี

 2. พนักงานเจ้าหน้าที่ประเมินค่าภาษีป้าย

 3. เสียภาษีป้ายภายใน15 วันนับแต่วันที่ได้รับแจ้งการประเมิน

 4. ไม่เสียภาษีภายในกำหนด เสียเงินเพิ่มร้อยละ 2 ต่อเดือน ของค่าภาษีป้าย

**บทกำหนดโทษ**

 - ไม่ยื่นแบบแสดงรายการภาษีป้าย (ภ.ป.1) ปรับตั้งแต่

 5,000 – 10,000 บาท (มาตรา 35)

 - แจ้งข้อความเท็จเพื่อหลีกเลี่ยงการเสียภาษีต้องระวาง

 โทษจำคุกไม่เกิน 1 ปี หรือปรับตั้งแต่ 5,000 – 50,000 บาท หรือทั้งจำทั้งปรับ (มาตรา 34)

|  |
| --- |
| **ภาษีบำรุงท้องที่** |

**ที่ดิน**  หมายถึง พื้นที่ดินรวมถึงภูเขาและแหล่งน้ำด้วย

**เจ้าของที่ดิน** หมายถึง บุคคลหรืคณะบุคคลซึ่งมีกรรมสิทธิ์ในที่ดินระยะเวลายื่นแบบแสดงรายการเพื่อเสียภาษี ถ้าปีใดที่มีราคาปานกลางของที่ดิน (สำรวจใหม่) ผู้มีหน้าที่เสียภาษี ยื่นแบบแสดงรายการที่ดิน (ภ.บ.ท.) ภายในเดือน มกราคม (สำรวจใหม่ทุกระยะ 4 ปี)

**- เสียภาษีภายในเดือน มกราคม – เมษายน ของทุกปีหรือภายใน 30 วัน** นับแต่วันที่ได้รับแจ้งประเมิน

 - คำนวณราคาปานกลางของที่ดินที่คณะกรรมการตีราคาปานกลางที่ดินกำหนดขึ้นเพื่อใช้ในการจัดเก็บภาษี คูณกับอัตราภาษี

 เนื้อที่ดินเพื่อคำนวณภาษี (ไร่ = เนื้อที่ครอบครอง-เนื้อที่ลดหย่อน)เนื้อที่ดินในเขต อบต. บางวัน เนื้อที่ลดหย่อนไม่เกิน 5 ไร่

 - เงินเพิ่มไม่เสียภาษีในกำหนดเสียเงินเพิ่มร้อยละ 2ต่อเดือนของค่าภาษี

|  |
| --- |
| **บทกำหนดโทษ** |

 **โทษทางแพ่ง**

ไม่ยื่นแบบแสดงรายการ ภายในเวลากำหนดเสียเงินเพิ่มร้อยละ 10 ของภาษี

ยื่นแบบแสดงรายการ ไม่ถูกต้องเสียเงินเพิ่ม ร้อยละ 10 ของค่าภาษี

แจ้งจำนวนเนื้อที่ดินไม่ถูกต้อง ให้เสียเงินเพิ่ม 1 เท่าของภาษี

ไม่ชำระภาษีภายในกำหนดเสียเงินเพิ่มร้อยละ 24 ต่อปี

**โทษทางอาญา**

พยายามหลีกเลี่ยงการเสียภาษีบำรุงท้องที่ โทษจำคุกไม่เกิน 6 เดือนหรือปรับไม่เกิน 2,000 บาท หรือทั้งจำทั้งปรับ

ไม่ยอมชี้เขตหรือไม่ยอมแจ้งจำนวนเนื้อที่ดิน โทษจำคุก 1 เดือนหรือปรับไม่เกิน 1,000 บาท หรือทั้งจำทั้งปรับ

ขัดขวางเจ้าพนักงาน โทษจำคุกไม่เกิน 1 เดือน หรือปรับไม่เกิน 1,000 บาท

ผู้ใดฝ่าฝืนคำสั่งของเจ้าพนักงาน โทษจำคุกไม่เกิน 1 เดือน หรือปรับไม่เกิน 1,000 บาทหรือทั้งจำทั้งปรับ**“ภาษีทุกบาท พัฒนาท้องถิ่นของเรา”**

**ส่วนการคลัง**

**(งานจัดเก็บรายได้ )**

**1/2 หมู่ที่ 6 ตำบลหนองหงส์**

**อำเภอทุ่งสง จังหวัดนครศรีธรรมราช**

**โทร 0-7542-4080**

**โทรสาร 0-7542-4080**